Vabaühenduse UBI4ALL korraldatud kodanikupalga esimese loosimise võitja on noor prantslanna Lucie Paulin, kes on õpingutega lõpule jõudnud ning otsib endale parajasti sobivat töökoha. Alates juuli algusest laekub talle aasta jooksul kodanikupalk 800 eurot kuus. Ülejäänud, kes seekord ei võitnud, on automaatselt järgmisel loosimisel osalejad, uuesti registreerima nad end ei pea.
#000001
Uutele osalejatele avatakse registreerimisvorm 17. juunil jooksul aadressil . Samas portaalis on ka vorm annetuste tegemiseks. Uus kodanikupalga loosimine toimub niipea, kui annetustest on taas kogunenud 9600 eurot.
#000002
16. juuni loosimise videoülekande lõpus kutsus projekti eestvedaja Helwig Fenner kõiki üles allkirjastama Euroopa kodanikualgatust tingimusteta põhisissetulekute kasutuselevõtuks liidu liikmesriikides. Algatusele saab allkirju anda veel aasta aega, kuni 25. juunini 2022. Euroopa Komisjon on tähtaega kahel korral pikendanud, kuna koroonapandeemia raskendas oluliselt allkirjade kogumist.
#000003
Pildil: UBI4ALL loosimise videoülekandes osalejad. Keskmises reas paremal ja alumises reas vasakul on kogemusi jagamas Saksamaa organisatsiooni Mein Grundeinkommen loosimiste esimesed võitjad. UBI4ALL kutsuti ellu sakslaste eeskujul.
#000005
← Kodanikupalga loosimine: Lätis ja Eestis elanike arvu kohta kõige enam osalejaid
Soome alustab negatiivse tulumaksu uuringut, Prantsusmaal jätkub kodanikubaasi arutelu →
#000006